ইয়াহিয়া আল হিন্দি
ইয়াহিয়া মুসবাহ আল হিন্দি (আরবি: يحيى مصباح الهندي, ইংরেজি: Yahya El Hindi; জন্ম: ২৪ সেপ্টেম্বর ১৯৯৮; ইয়াহিয়া আল হিন্দি নামে সুপরিচিত) হলেন একজন অস্ট্রেলীয়–লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আনসার এবং লেবানন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ২০১৯ সালে, ইয়াহিয়া লেবানন অনূর্ধ্ব-২৩ দলের হয়ে লেবাননের বয়সভিত্তিক পর্যায়ে অভিষেক করেছিলেন। প্রায় এক বছর যাবত লেবাননের বয়সভিত্তিক দলের হয়ে খেলার পর, তিনি ২০১৯ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।